
24-TA-3226: Noteikumu projekts (Grozījumi)

3. Tiesību akta projekta ietekme uz valsts budžetu un pašvaldību budžetiem
	Iebildums
Lauku atbalsta dienestam nepieciešams papildus finansējums 35 000 EUR informācijas sistēmas pielāgošanai un uzturēšanai nosacījumu grozījumu rezultātā. 
Esošā situācija un problēmas:
1. Pašreizējā sistēma nav pilnīgi pielāgota dabasgāzes nodokļa administrēšanas procesam, kas rada manuālas darbības un paaugstinātu cilvēkresursu noslodzi.
2. Sistēmā trūkst specifisku funkcionalitāšu datu validācijai un automatizētai aprēķinu veikšanai, kas palielina kļūdu risku.
3. Nepietiekama informācijas integrācija starp šī nodokļa administrēšanas procesā iesaistītajām pusēm, kas rada laika kavējumus un komunikācijas problēmas.
Plānotie uzlabojumi:
1. Sistēmas funkcionalitātes pilnveidošana:
1.1. Automatizētu datu ievadi un validāciju, lai samazinātu cilvēkfaktora kļūdu iespējas.
1.2. Aprēķinu algoritmu ieviešana dabasgāzes nodokļa summu precīzai noteikšanai.
2. Datu integrācija:
2.1. Nodrošināt integrāciju ar citām valsts pārvaldes informācijas sistēmām, lai atvieglotu datu apmaiņu starp iestādēm.
2.2. Veidot lietotājam pieejamu, caurspīdīgu interfeisu datu pieprasījumiem un atskaišu ģenerēšanai.
3. Sistēmas drošības uzlabošana: Nodrošināt atbilstību jaunākajiem datu aizsardzības standartiem.
Papildus finansējums ir nepieciešams, lai uzlabotu un pielāgotu Lauku atbalsta dienesta informācijas sistēmas efektīvākai dabasgāzes nodokļa administrēšanai lauksaimniekiem un pārtikas produktu pārstrādātājiem. Ņemot vērā, ka Lauku atbalsta dienests nodrošina gan administratīvās pārbaudes, gan apmeklējumus uzņēmumus un informācijas apstrādi sistēmās, nepieciešams ir nodrošināt automatizētu un administrēšanai nepieciešamu sistēmu, kas veicina precīzu datu apmaiņu, samazina birokrātisko sloga ietekmi un palielina procesa caurspīdību.

